અમદાવાદઃ રાજ્ય સરકારને ગુજરાત હાઇકોર્ટે તરફથી વધુ એક ઝટકો મળ્યો છે. હાઇકોર્ટે રાજ્યમાં સવર્ણોને 10 ટકા આર્થિક અનામત આપવાના સરકારના નિર્ણયને ગેરબંધારણીય ગણાવી ફગાવી દીધો છે. ઈબીસી અનામત સામે જાહેરહિતની અરજી કરનારા અરજદારોની માંગ હતી કે, આર્થિક આધાર પર ગુજરાત સરકારે જાહેર કરેલી વિશેષ અનામતને ગેરબંધારણીય ઠરાવવામાં આવે. સરકારના આ પગલાથી નાગરિકોના સમાનતાના અધિકાર અને અન્ય બંધારણીય જોગવાઈઓનું હનન થતું હોવાની રજૂઆત કરવામાં આવી હતી.